K O R R A L D U S

Haapsalu			       13. juuli 2011 nr 429

Detailplaneeringu kehtestamine
(Raudtee tn 7, 7a, Haapsalu)

Haapsalu Linnavalitsuse 30.03.2011 korraldusega nr 221 otsustati algatada Raudtee 7, 7a kinnistu detailplaneeringu ja mitte algatada detailplaneeringule keskkonnamõju strateegilist hindamist.
Vastavalt Haapsalu Linnavalitsuse 30.03.2011 korraldusega nr 221 kinnitatud lähteseisukohtadele koostatud Raudtee 7, 7a kinnistu detailplaneeringuga on kavandatud kinnistu jagamine kaheks pereelamukrundiks. Planeeritud elamukruntidele on määratud  ehitusõigus ja arhitektuursed hoonestustingimused, heakorra, parkimise, tehnovõrkudega varustamise põhimõtted. Mulla ja Õpetaja tänava äärse nurgakrundi hoonestamine uue üksikelamuga on kavandatud vastavalt Õpetaja-Staadioni tänavate miljööalale üldplaneeringuga kehtestatud nõuetele.  24.05.2011 toimus Haapsalu Linnavalitsuses eskiislahenduse avalik arutelu. Haapsalu Linnavalitsuse 01.06.2011 korraldusega nr 364 võeti nõuete kohaselt kooskõlastatud Raudtee tn 7,7a kinnistu detailplaneering vastu. Detailplaneering avalikustati ajavahemikul 20.06.-06.07.2011. Avalikustamise ajal ei esitatud linnavalitsusele planeeringu kohta kirjalikke ettepanekuid ega vastuväiteid. Detailplaneering vastab linna üldplaneeringule.
Võttes arvesse eelnevat ning juhindudes kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu Linnavolikogu 26.11.2004.a määruse 47 „Haapsalu linna ehitusmäärus“ § 13 lg 3, Haapsalu põhimääruse § 35 lg 1 p 3, planeerimisseaduse § 24 lg 3, § 25 lg 4 ja 5, § 26 lg 1 ja 2 ning haldusmenetluse seadusest Haapsalu Linnavalitsus

k o r r a l d a b:

1.	Kehtestada Raudtee tn 7, 7a kinnistu detailplaneering Haapsalus.
2.	Linnaarhitektil (A. Joost) saata ühe kuu jooksul planeeringu kehtestamise päevast arvates korralduse koopia ja kehtestatud planeering Lääne maavanemale ja Maa-ameti Lääne katastribüroole.
3.	Linnavalitsusel avaldada ühe kuu jooksul peale vastava korralduse jõustumist teade detailplaneeringu kehtestamise kohta ajalehes Lääne Elu.
4.	Korraldus teha teatavaks Lembit Vali`le (lembit.lembit@gmail.com), ehitus- ja planeerimisosakonnale (A. Joost), geodeedile (V.Vapper).
5.	Korraldus jõustub teatavakstegemisest.
6.	Planeeringu kehtestamise korralduse vaidlustamiseks on igal isikul õigus ühe kuu jooksul, arvates päevast, millal isik sai teada või pidi teada saama planeeringu kehtestamisest, pöörduda kohtusse, kui ta leiab, et see korraldus on vastuolus seaduse või muu õigusaktiga või selle otsusega on rikutud tema õigusi või piiratud tema vabadusi.

Urmas Sukles 
Linnapea 					Erko Kalev
                                                                                                           		Linnasekretär